open-index/open-wikipedia-markdown huggingface dataset:
Սինիշա Անջելկովիչ

**Սինիշա Անջելկովիչ** (, ), սլովենացի ֆուտբոլիստ, «Պադովա» ակումբի և Սլովենիայի ազգային հավաքականի (2011-2015) պաշտպան։

## Կարիերա
### Ակումբային
Սինիշա Անջելկովիչը «Տրիգլավ» ակումբի սան է։ Այնտեղից նա տեղափոխվել է «Դրավա»։ Այս ակումբի կազմում նա իր նորամուտը նշել է 2008 թվականի հուլիսի 19-ին «Նաֆտայի» դեմ խաղում։ Նույն մրցաշրջանում, 2009 թվականի մայիսի 9-ին, Սինիշան խփել է ակումբի կազմում իր առաջին գոլը՝ գրավելով «Կոպերի» դարպասը։ Ընդհանուր առմամբ 2008/09 մրցաշրջանում նա անցկացրել է 36 հանդիպում առաջնությունում և Սլովենիայի գավաթի խաղարկությունում։ Հաջորդ մրցաշրջանում «Դրավայի» կազմում նա անցկացրել է 22 հանդիպում։ «Դրավայում» վերջին խաղը Անջելկովիչն անցկացրել է այն ակումբի դեմ, որի հետ խաղում նա նշել է իր պրոֆեսիոնալ ֆուտբոլային նորամուտը՝ «Նաֆտայի»։

Ձմռանը Անջելկովիչը տեղափոխվել է «Մարիբոր»։ 2009 թվականի փետրվարի 27-ին Սինիշան իր նորամուտը նշել է «Դոմժալե» ակումբի դեմ խաղում։ Ընդհանուր առմամբ ակումբի կազմում նա անցկացրել է առաջնությունում մնացած 21 հանդիպումները (բացառությամբ վերջին տուրի) և 5 հանդիպում Ազգային գավաթում։ Նույն մրցաշրջանում՝ մարտի 27-ին, պաշտպանը գոլ է խփել իր ակումբի կազմում՝ գրավելով «Գորիցայի» դարպասը։ 2010/11 մրցաշրջանում Սինիշան իր նորամուտն է նշել Եվրոպայի լիգայում՝ հունգարական «Վիդեոտոնի» հետ խաղում։

Դեկտեմբերի 9-ին Անժելկովիչը տեղափոխվել է իտալական «Պալերմո» ակումբ՝ կնքելով 4,5 տարվա պայմանագիր՝ մրցաշրջանի համար 250 հազար եվրո աշխատավարձով։ 2011 թվականի հունվարի 12-ին նա ակումբի կազմում իր նորամուտն է նշել Իտալիայի գավաթի խաղարկության «Կիևոյի» դեմ խաղում։ Չորս օր անց պաշտպանը նորամուտն է նշել նաև Ա Սերիայում «Կալյարիի» դեմ խաղում։ 2011 թվականի օգոստոսի 16-ին նա վարձավճարով տեղափոխվել է Բ Սերիայում հանդես եկող «Ասկոլի»։

Հաջորդ տարի կրկին վարձավճարով նա տեղափոխվել է նույն լիգայում հանդես եկող «Մոդենա» ակումբ։

2017-2019 թվականներին Սինիշան խաղացել է «Վենեցիա» ակումբում՝ անցկացնելով 40 խաղ և խփելով 1 գոլ։

2019 թվականի հունվարի 9-ին ֆուտբոլիստը տեղափոխվել է իտալական մեկ այլ ակումբ՝ «Պադովա», որտեղ էլ այժմ խաղում է։ Նրա պայմանագիրն այդ ակումբի հետ 1,5 տարով է։

### Ազգային հավաքականում
Սինիշա Անջելկովիչը Սլովենիայի հավաքականի կազմում իր նորամուտը նշել է 2011 թվականի փետրվարի 9-ին. նա փոխարինման է դուրս եկել ալբանացիների հետ խաղում։ Նույն թվականի մարտի 25-ին, Եվրո-2012-ի ընտրական փուլի շրջանակներում կայացած Իտալիայի դեմ խաղում նա փոխարինել է վնասվածք ստացած Միչո Բրեչկոյին։ Ազգային հավաքականում 2011-2015 թվականներին ընդհանուր առմամբ անցկացրել է 5 խաղ։

## Ծանոթագրություններ

## Արտաքին հղումներ
* 
* Պրոֆիլը nzs.si-ում
* Պրոֆիլը aic.football.it կայքում
*   
* 

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Ասկոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մարիբորի ֆուտբոլիստներ
Կատեգորիա:Մոդենայի ֆուտբոլիստներ
Կատեգորիա:Պադովայի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրիգլավ Կրանի ֆուտբոլիստներ
Կախարդուհին (նկար, Ուոթերհաուս)

**«Կախարդուհին»** (), բրիտանացի նկարիչ Ջոն Ուիլյամ Ուոթերհաուսի կտավը՝ ստեղծված 1911-1915 թվականների միջակայքում։ Նկարը դասական դիցաբանական Կիրկե կերպարի երրորդ պատկերումն է «Կիրկեն գավաթը մատուցում է Ոդիսևսին» (1891) և «Կիրկե» կտավներից հետո։ Գտնվում է մասնավոր հավաքածուում։ Նկարի մյուս երեսին գրված է անունը, բացի այդ՝ ընձառյուծ և ճախարակ, որոնք ավելի են ընդգծում, որ դա հենց Կիրկեն է։

Գոյություն ունի «Կախարդուհու» երկու տարբերակ, երկուսն էլ գտնվում են մասնավոր հավաքածուներում։ 1911 թվականի էսքիզում նկարիչը պատկերել է մուգ վարսերով կնոջ, իսկ նկարի վերջնական տարբերակում Կիրկեն շիկակարմիր մազերով է։
thumb|right|«Կախարդուհին» նկարի էսքիզ (1911, 61×51 սմ, մասնավոր հավաքածու)

## Նկարագրություն
Կտավում նկարիչը Կիրկեին պատկերել է Էական կղզու իր տանը։ Ի տարբերություն նախորդ երկու նկարների, որոնք Կիրկեին ցույց էին տալիս որպես զորեղ կին, այս նկարը ցույց է տալիս Կիրկեի ոչ թե աստվածային, այլ մարդկային կողմը։ Կախարդուհին պատկերված է սեղանի մոտ նստած՝ ավելի շատ մտածկոտ և հանգիստ, քան վախեցնող։ Սեղանին դրված են հմայախոսքերի գիրք և կախարդական թուրմով շիշ, ինչն ընդգծում է նրա ինտելեկտուալությունը և աստվածային նենգությունը։ Սեղանի կողքին ընկած է գինու բաժակ, ինչը ևս կարող է ցույց տալ նրա մարդկային զգացմունքները և պատվասիրությունը։ Կիրկեն դժվար թե պատահականորեն գցեր որևէ առարկա։ Նա բացահայտորեն այն դիտավորյալ է գցել՝ այդ հանելուկը նկարում թողնելով անլուծելի։

## Ծանոթագրություններ

## Արտաքին հղումներ
* ''Study'' for ''The Sorceress'' 

Կատեգորիա:Ջոն Ուիլյամ Ուոթերհաուսի նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:1911 նկարներ
Կատեգորիա:1915 նկարներ
ՎանդաՎիժեն

«**ՎանդաՎիժեն**» (), ամերիկյան Marvel Studios-ի մինի սերիալ, որն ստեղծվել է Marvel-ի երկու կերպարների՝ Ալ կախարդուհու և Վիժենի հիման վրա։ Գլխավոր դերերը կատարում են Էլիզաբեթ Օլսենը և Փոլ Բեթանին։ Հեռուստասերիալում դեպքերը տեղի են ունենում Marvel-ի կինեմատոգրաֆիական տիեզերքում՝ «Վրիժառուները. Վերջնախաղ» ֆիլմի դեպքերից հետո։

2018 թվականի սեպտեմբերին Marvel ստուդիան սկսել է պատրաստել Marvel-ի ֆիլմերի մի քանի կերպարների մասին, այդ թվում նաև Ալ կախարդուհու և Վիժենի՝ համապատասխանաբար Օլսենի և Բեթանիի դերակատարմամբ։ Շոուի ստեղծողն է Ժակ Շեֆերը, իսկ ռեժիսորը՝ Մեթ Շեքմանը։ Նկարահանումներն սկսվել են 2019 թվականին՝ Ատլանտայում։

«ՎանդաՎիժեն» հեռուստասերիալը բաղկացած է լինելու վեց էպիզոդից և թողարկվելու է 2020 թվականի դեկտեմբերին՝ Disney+ հարթակով։

## Դերասանական կազմ

## Քասթինգ
[մինի|ձախից|Էլիզաբեթ Օլսենը և Փոլ Բեթանին՝ 2019 թվականին Սան Դիեգոյում կայացած [San Diego Comic-Con International|Comic-Con փառատոնում:]]
2019 թվականի ապրիլին Disney և Marvel ընկերությունները հեռուստասերիալի պաշտոնական անոնսի ժամանակ՝ հաստատել են Օլսենի և Բեթանիի մասնակցությունը՝ համապատասխանաբար Ալ կախարդուհու և Վիժենի դերերում։ Նույն թվականի հուլիսին Թեոնա Փարիսը հաստատվել է հասուն Մոնիկա Ռամբոյի դերում։ Հերոսուհու երիտասարդ տարբերակը ներկայացվել է Marvel-ի կինոտիեզերքում՝ «Կապիտան Մարվել» ֆիլմում ունեցած մասնակցության շնորհիվ, որի սյուժեն կայանում է 1995 թվականին։ Հետո դերասանական կազմը լրացրել են Քեթ Դենինգսը (Դարսի Լյուիս), Ռենդալ Փարքը (Ջիմմի Վու) և Քեթրին Հանը։ Ավելի վաղ Ջենինգսի կերպարը հայտնվել էր «Թոր» և «Թոր։ Մռայլ աշխարհը» ֆիլմերում, իսկ Փարքը՝ «Մրջյուն մարդը և Կրետը» ֆիլմում։

## Ծանոթագրություններ

Կատեգորիա:2021 հեռուստասերիալներ
Կատեգորիա:Ամերիկյան մինիսերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:Սփին-օֆֆ հեռուստասերիալներ
Ալբանիայի ֆաունա

right|Ալբանիայի ածխարհագրալան դիրքը

**Ալբանիայի ֆաունան** ներառում է ավելի քան 15 600 տեսակ ողնաշարավորներ ու անողնաշարավորներ։ Ալբանիայի տարածքի մեծ մասը զբաղեցնում են լեռները։ Երկրի տարածքի մեկ քառորդ մասը զբաղեցնում են անտառները, չնայած դրանց քանակը XX դարից ի վեր զգալիորեն կրճատվել է։ Երկրի կենդանական աշխարհը Կենտրոնական Եվրոպայի և Միջերկրածովյան ֆաունայի խառնուրդ է։

## Կաթնասուններ
Երկրի տարածքում գրանցված են 79 տեսակի կաթնաուններ։ Գիշատիչանմանների կարգը ներկայացնում են խոշոր գիշատիչները՝ գայլ, աղվես, շնագայլ, գորշ արջ և սովորական լուսան։ Սմբակավորների շրջանում տարածված են այծյամները, ազնիվ եղջերուներն ու  քարայծները։ Չղջիկները ներկայացված են 20 տեսակներով։ Առափնյա ջրերում կա դելֆինների 4 տեսակ (ներառյալ խոյադելֆինը)։

Պատկեր:Steinmarder 4 2010.jpg|Քարակզաքիս
Պատկեր:Felis silvestris silvestris.jpg|Եվրոպական անտառային կատու
Պատկեր:Rebeco. Picos de Europa..jpg|Քարայծ
Պատկեր:Nyctalus noctula.jpg|Շիկակարմիր իրիկնաչղջիկ 


## Թռչուններ
Ալբանիայի տարածքում գրանցված են ավելի քան 350 տեսակի թռչուններ։ Այնպիսի տեսակներ, ինչպիսիք են  գանգրափետուր հավալուսնը, կարմրախածի սագը (ձմեռում է միայն Ալբանիայում), սպիտակագլուխ բադը և բարակակտուց մորակտցավորը , որը հազվադեպ է հանդիպում և պաշտպանության կարիք ունի։ Ձմռանը ավելի քան 70 տեսակի ջրային թռչուններ չվելու ընթացքում կամ ձմեռելու համար կանգ են առնում Ալբանիայում, իսկ չվող թռչունների ընդհանուր քանակը գերազանցում է 250 տեսակը։
.
File:Xhimi.jpg|Գանգրափետուր հավալուսն
File:Waldohreule in freier Wildbahn.jpg|Ականջավոր բու
File:Black-headed Gull - St James's Park, London - Nov 2006.jpg|Սովորական որոր
File:ABUBILLA (Upupa epops).jpg|Հոպոպ


## Սողուններ և երկկենցաղներ
Երկրում գրանցված են 46 տեսակիսողուններ։ 4 տեսակի ծովային կրիաներ, որոնք տարածված են Ադրիատիկ ծովի ափամերձ մասերում, համարվում են խոցելի. բիսսան, կանաչ կրիան, լոգերհեդը և մաշկավոր կրիան։ Ցամաքային սողուններից հայտնի են կրիաների 5 տեսակ, օձերի 17 տեսակներ, 18 տեսակի մողեսներ։

Ալբանիայում նաև հայտնի են 16 տեսակի երկկենցաղներ։ 

Պատկեր:Frosch 2.jpg|Ճարպիկ գորտ
Պատկեր:Alpine salamander - Salamandra atra (43897218874).jpg|Ալպիական սալամանդրա
Պատկեր:Eretmochelys imbricata by Jacek Madejski.jpg|Բիսսա


## Ձկներ
Ալբանիայի քաղցրահամ ջրամբարներում հայտնի է ոսկրային ձկների ավելի քան 70 տեսակ, որոնցից առնվազն 18-ը ինվազիվ են։ Ադրիատիկ ծովի ջրերում գրանցված  է ծովային ձկների 250 տեսակ։

## Անողնաշարավորներ
### Միջատներ
Ալբանիայում միջատների 4000 տեսակ կա։ Այդ թվում  187 տեսակ ցերեկային թիթեռներ, 55 տեսակ ճպուռներ, 14 տեսակ ցանցաթևավոր  մրջյուններ, 50 տեսակ կնճիթավոր ճանճեր և շուրջ 500 տեսակ գնայուկ բզեզներ։

### Սարդակերպեր
Երկրում գրանցված է սարդակերպերի մետ 335 տեսակ։

### Փափկամարմիններ
Ալբանիայում հայտնի են ցամաքային և քաղցրահամ ջրերում ապրող շուրջ 400 տեսակի փափկամարմիններ, նրանցից շատերը էնդեմիկ են։

## Ծանոթագրություններ

Կատեգորիա:Ալբանիայի աշխարհագրություն
Կատեգորիա:Կենսաբազմազանություն
Կատեգորիա:Եվրոպայի կենդանական աշխարհ
Օլգա Սաֆոնովա

**Օլգա Սաֆոնովա** (, ), խորհրդային դերասանուհի և նկարչուհի։

Վասիլի Սաֆոնովի դուստրն է, Աննա Տիմիրյովայի և Ելենա Սաֆոնովայի քույրը, Իլյա Սաֆոնովի մայրն է, Վլադիմիր Տիմիրյովի հորաքույրն է։

## Կենսագրություն
1906 թվականից ապրել է Սանկտ Պետերբուրգում։ Սովորել է Լ. Տագանցևայի գիմնազիայում։ 1916 թվականին սովորել է Բորոդինսկայա 6 փողոցի Վսևոլոդ Մեյերխոլդի թատերական ստուդիայում, Մեյերխոլդը սիրահարվել էր նրան, սակայն Օլգայի ծնողները խիստ դեմ էին բուռն զարգացող հարաբերություններին, և նա դուրս է գալիս ստուդիայից. նրա և Մեյերխոլդի նամակագրությունը շարունակվել է մի քանի տարի։

1917-1921 թվականներին ապրել է Կիսլովոդսկում, այնտեղից վերադարձել է Լենինգրադ։ 1924-1927 թվականներին ընդունվել է Լենինգրադի գեղարվեստատեխնիկական բարձրագույն ինստիտուտի գեղանկարչության ֆակուլտետ, սովորել է Կուզմա Պետրով-Վոդկինի մոտ։ Ինստիտուտն ավարտելուց հետո ստիպված է եղել աշխատել որպես գծագրողուհի, տարբեր արհեստավորական աշխատանքներ կատարել և այլն։ 1931 թվականին ամուսնացել է նկարիչ Կիրիլ Սմորոդսկու հետ։ Բնակարանների կրճատման ծրագրից հետո մնացել է ապրելու քրոջ` Վարվարայի հետ` Սաֆոնովների (Ֆուրշտատսկայա, 37) նախկին պետերբուրգյան բնակարանում։ 1937 թվականին ծնվել է որդին` Իլյան։

Հայրենական մեծ պատերազմի սկսվելուց հետո աշխատել է քաղաքի պաշտպանությունում, ցանցեր գործելով արգելափակիչ օդապարիկների համար։ 1942 թվականի հունվարին քրոջ, ամուսնու հետ միասին սովից մահացել է։

Սաֆոնովների լենինգրադյան արխիվի մի մասը հասել է Մշակույթի երաժշտական թանգարան, իսկ մյուս մասը ոչնչացել է Լենինգրադի շրջափակման ժամանակ։

## Ծանոթագրություններ

## Գրականություն
* Встречи с прошлым. Вып. 1. — М.: Сов. Россия, 1970.
* 
* Минувшее: Исторический альманах. Вып. 1. 1986.
* 
* 
* *Павлова Т. Ф., Перченок Ф. Ф.* Анна Васильевна Книпер. — Москва: Прогресс, 1996. 569 с.
* *Сафонов Илья*. Одя: История одной недолгой судьбы// Новый мир. 1997. № 6.

## Արտաքին հղումներ
* АртРу. Инфо: Сафонова Ольга Васильевна

Կատեգորիա:Խորհրդային դերասանուհիներ
Կատեգորիա:Խորհրդային նկարչուհիներ
Աբին և Ռաբին

**Աբին և Ռաբին** (), 1930 թվականին նկարահանված իրանական համր կինոկատակերգություն։ Այն իրանական կինոյի պատմության մեջ առաջին համր գեղարվեստական ֆիլմն է։ Ֆիլմի ռեժիսորը Հովհաննես Օհանյանն է, գլխավոր դերերում են Հովհաննես Օհանյանը, Մոհամադ Խան Զարաբին, Ղոլամալի Խան Սոհրաբի Ֆարդը, Մոհամադ Ալի Ղոթբին և Ամիր Արջմանդը։

## Սյուժե
thumb|left|Ղոլամ Ալի Սահրաբին և Մոհամադ Զերաբին Աբին և Ռաբին ֆիլմում, 1930 (սքրինշոթ)
Ֆիլմը ցույց է տալիս Աբիի (բարձրահասակ մարդ) և Ռաբիի (կարճահասակ մարդ) զվարճալի արկածները տարբեր իրավիճակներում։ Աբին շատ ջուր է խմում պլաստիկ ձողիկով, բայց մեծանում է Ռաբիի ստամոքսը։ Աբին ցանկանում է քնել։ Նա իր գլուխը դնում է բարձին։ Բարձը պատռվում է, սպիտակ փետուրները դուրս են թափվում դրա միջից ու թռչում են սենյակով մեկ։ Այդ պահին Ռաբին մտնում է սենյակ։ Մտածելով, թե ձյուն է գալիս, Ռաբին բացում է իր հովանոցը և պահում իր գլխավերևում։ Ռաբին ճմզվում է անվակի տակ ու բարձրահասակ է դառնում։ Աբին խփում է նրա գլխին սահնակով, և Ռաբին կրկին կարճ ու գեր է դառնում։ Աբին և Ռաբին կառք են վերցնում և ուղևորվում են Շահաբդոլազիմ։ Երբ նրանք հասնում են իրենց նպատակակետին, մարդիկ այդ ժամանակ ճաշում էին, երեխաները խաղում էին լողավազանում։ Նրանցից մեկն ընկնում է լողավազան, և մյուսի քթից սկսում է արյուն հոսել։ Բժիշկը հայտնվում է` վիրավորներին օգնելու համար։ Աբին և Ռաբին ռեստորանում ճուտ են պատվիրում։ Երբ սպասավորը բերում է պատվերը, նրանք սկսում են ուտել այն պատառաքաղներով, սակայն ճուտիկը թռչում և հեռանում է։

## Ծանոթագրություններ

Կատեգորիա:1930 ֆիլմեր
Կատեգորիա:Իրանական ֆիլմեր
Սեմյոն Յավտիսի

**Սեմյոն Յավտիսի** (, ), բևեռային օդաչու։ Եղել է առաջին նենեց օդաչուն։

## Կենսագրություն
Ծնվել է եղջերվաբույծի ընտանիքում, Նելմին-Նոս գյուղակում։ 1961 թվականին ավարտել է Նենեցական գիշերօթիկ դպրոցը։ 1964 թվականին ավարտել է օդաչվական ուսումնարանը Կրեմենչուգում։ 1964 թվականից եղել է Նարյան Մարի ավիաշարքի Մի-4 ուղղաթիռի երկրորդ օդաչուն, իսկ 1969 թվականից` այդ ուղղաթիռի հրամանատարը։

Մահացել է 1973 թվականի մարտի 12-ին, Ներուտ գետի գետաբերանի շրջանում ուղղաթիռի վթարից, հյուսիսարևելյան Նարյան Մարից 67 կմ հեռու։

## Աղբյուրներ
* Սեմյոն Յավտիսիի կյանքին է նվիրված նենեց բանաստեղծ Պրոկոպի Յավտիսի «Թևավոր սահնակներ» բանաստեղծությանը։
* Սեմյոն Յավտիսիի անունով է կոչվել մի փողոց Նարյան Մարում և մեկ թաղամաս Նելմին Նոս գյուղում։
* 1973 թվականին վթարի ենթարկված Մի-4 ուղղաթիռի զոհված անձնակազմին նվիրված հուշատախտակ է տեղադրվել Նարյան Մարի օդանավակայանի տարածքում։
* 2019 թվականին Նելմին Նոս գյուղում տեղադրվել է Սեմյոն Յավտիսիի հուշարձանը։

## Ընտանիք
Ոչ հարազատ եղբայր` Պրոկոպի Յավտիսի (1932—2005 թվականներ)` նենեց բանաստեղծ, արձակագիր և նկարիչ։

## Ծանոթագրություններ

## Արտաքին հղումներ
* 
* Սեմյոն Յավտիսի
* Նենեցական ավիացիայի լեգենդը 
* Հյուսիսային երկնքի նվաճողը
* Ցուցահանդես` նվիրված առաջին նենեց օդաչուին
* Первые в НАО. Как увековечена память о первом летчике-ненце Семёне Явтысом 
* «Буду лётчиком, буду летать…»

Կատեգորիա:Բևեռային օդաչուներ
Թանվի Ազմի

**Թանվի Ազմի** (, ի ծնե՝ **Սունհիտա Քեր**, ), կինոյի և հեռուստատեսության հնդիկ դերասանուհի։

## Կենսագրություն
Ծնվել է 1960 թվականի նոյեմբերի 9-ին Հնդկաստանի Մումբայ քաղաքում՝ մարաթի-հնդիկ դերասանուհի Ուշի Կիրանի և բժիշկ Մանոհարա Քերի ընտանիքում։ Ծնողներն ունեցել են ազատական հայացքներ և դուստրերին սերմանել են կրթության նկատմամբ սեր և ազատամտական հայացքներ։

## Կարիերա
1985 թվականին Թանվին սկսել է իր կարիերան։ «Կյանքի ճանապարհ» հեռուստասերիալում խաղացել է որպես բժիշկ։ 1986 թվականին Անուպամ Քհերի հետ Վիջա Մեհտիի «Պարոն Ռաո» ֆիլմի գլխավոր դերում խաղացել է երիտասարդ այրու դերը։ Դերասանուհին նաև հայտնի է ռեժիսոր Ադուր Գոպալակրիշնանի մալայալամ լեզվով «*Vidheyan»* (1993) ֆիլմում խաղացած իր դերով։

1995 թվականին «Տարբեր ճակատագրեր» ֆիլմում խաղացած դերի համար առաջադրվել է «Filmfare Award» մրցանակին՝ երկրորդ պլանի լավագույն կանացի դեր անվանակարգում։

2014 թվականին «Բաջիրաո և Մաստանի» ֆիլմում նկարահանվելու համար, որտեղ խաղացել է Բաջիրաոյի մոր դերը, Սանջայ Լիլի Բհանսալիի հետ կնքել է պայմանագիր։ Ֆիլմում նկարահանվելու համար ստիպված է եղել սափրել գլուխը։ Այդ դերի համար նրան շնորհվել է Ազգային կինոմրցանակ։

## Անձնական կյանք
Թանվին ամուսնացել է հնդիկ կինեմատոգրաֆիստ, դերասանուհի Շաբանա Ազմիի եղբոր՝ Բաբա Ազմիի հետ։ Նրա ամուսինը Ախթար-Ազմին կինոդերասան է։

## Ֆիլմագրություն

## Մրցանակներ
* 2016՝ «Ազգային կինոմրցանակ»՝ երկրորդ պլանի լավագույն դերասանուհու դերի համար՝ «Բաջիրաո և Մաստանի»
* 2016՝ «Guild Film» կինոմրցանակ՝ երկրորդ պլանի լավագույն դերասանուհու դերի համար՝ «Բաջիրաո և Մաստանի»

## Անվանակարգեր
* 2016՝ «Guild» կինոմրցանակ՝ բացասական դերի լավագույն կատարման համար՝ «Բաջիրաո և Մաստանի»
* 2016՝ «Filmfare» կինոմրցանակ՝ երկրորդ պլանի լավագույն դերասանուհու դերի համար
* 1999՝ «Filmfare» կինոմրցանակ՝ երկրորդ պլանի լավագույն դերասանուհու դերի համար՝ «Մոլագար»
* 1995՝ «Filmfare» կինոմրցանակ երկրորդ պլանի լավագույն դերասանուհու դերի համար՝ «Տարբեր ճակատագրեր»
* 1986՝ «Filmfare» կինոմրցանակ՝ երկրորդ պլանի լավագույն դերասանուհու դերի համար՝ «Սիրելի քույրը»

## Ծանոթագրություններ

Կատեգորիա:1960 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Հեռուստատեսային դերասանուհիներ
Կատեգորիա:Հնդիկ դերասանուհիներ
Կատեգորիա:Մումբայ քաղաքում ծնվածներ
Կատեգորիա:Նոյեմբերի 9 ծնունդներ
Ալբանիայի կանանց ֆուտբոլի առաջնություն

**Ալբանիայի կանանց ազգային առաջնություն** (), Ալբանիայի կանանց ֆուտբոլի ուժեղագույն դիվիզիոն։ Ըստ դրա արդյունքների՝ որոշվում են երկրի չեմպիոնն ու Չեմպիոնների լիգայում Ալբանիայի ներկայացուցիչները։

## 2016-17 թվականների մրցաշրջանի թիմեր

## Նախորդ հաղթողներ

* 2013 թվականի վերջին Վելիպոյայի «Ադան» վերակազմավորվել և միավորվել է «Վլազնիա» ակումբի հետ։ Քանի որ Վելիպոյան և Շկոդերը երկու տարբեր քաղաքներ են, «Ադան» պահպանում է նախկինում նվաճած չեմպիոնական 3 տիտղոսները։

## Տիտղոսներ

## Ծանոթագրություններ

## Արտաքին հղումներ
*Standings ֆեդերացիայի կայքում
*League uefa.com կայքում

Կատեգորիա:Ֆուտբոլն Ալբանիայում
Կատեգորիա:Ալբանիայի ֆուտբոլի առաջնություն
Burn It Up (Wanna One-ի երգ)

"**Burn It Up**" (), հարավկորեական բոյ բենդ Wanna One-ի երգը։

## Չարթեր
### Շաբաթական չարթ

### Ամսական չարթեր

## Ռելիզի պատմություն

## Վաճառք

## Ծանոթագրություններ

## Արտաքին հղումներ
* 
* 

Կատեգորիա:2017 երգեր
Ռիո Մավյուբա

**Ռիո Անտոնիո Զոբա Մավյուբա** (, ), ֆրանսիացի ֆուտբոլիստ, կիսապաշտպան։ Հանդես է եկել Ֆրանսիայի ազգային հավաքականում։

Զաիրցի ֆուտբոլիստ Մաֆուիլի Մավիուբի, որը 1974 թվականի աշխարհի առաջնության մասնակից էր, որդին է։ Ռիոն ծնվել է Անգոլայում քաղաքացիական պատերազմի ընթացքում՝ բաց ծովում գտնվող նավի վրա, և նրա խոսքերով, ծննդյան ժամանակ քաղաքացիություն չի ունեցել։ 2004 թվականին նա ստացել է Ֆրանսիայի քաղաքացիություն։

## Կարիերա

### Ակումբ
Հիմնական թիմ տեղափոխվելուց հետո Մավյուբան նորամուտը նշել է Լիոնի «Օլիմպիկ Լիոն»–ի դեմ խաղում 2004 թվականի հունվարին։ 2007 թվականի հուլիսի 3-ին նա հինգ տարվա պայմանագիր է կնքել «Վիլյառեալի» հետ, սակայն 2008 թվականի հունվարին 7–ին միլիոն եվրոյով վաճառվել է «Լիլ» ֆուտբոլային ակումբին։ 2015 թվականի մայիսին ակումբի հետ կնքել է նոր քառամյա պայմանագիր։

2017 թվականի ամռանը դարձել է Պրահայի «Սպարտա» ֆուտբոլային ակումբի ֆուտբոլիստ ՝ կնքելով եռամյա պայմանագիր։ 2018 թվականի օգոստոսին թիմը լքել է ազատ գործակալ կարգավիճակով։ Որոշ ժամանակ անց Մավյուբան հայտարարել է ֆուտբոլիստի կարիերան ավարտելու մասին։

### Հավաքականում
Խաղացել է Ֆրանսիայի երիտասարդական հավաքականի կազմում։

Ֆուտբոլի Ֆրանսիայի ազգային հավաքականի կազմում նորամուտը նշել է Բոսնիա և Հերցեգովինայի հավաքականի դեմ խաղում, որն ավարտվել է 1:1 հաշվով։

## Ձեռքբերումներ
* Ֆրանսիայի չեմպիոն՝  2010/11
*  Ֆրանսիայի գավաթակի՝  2010/11

## Անձնական կյանք
Ռիոյի ծնողները մահացել են 1996 թվականի նոյեմբերի 30-ին՝ 12-ամյա որդուն թողնելով որբ։

## Ծանոթագրություններ

## Արտաքին հղումներ
* Профиль на сайте «Спарты»
* 
* 
* 
* Профиль на сайте Первой лиги

Կատեգորիա:Մարտի 8 ծնունդներ
Կատեգորիա:1984 ծնունդներ
Կատեգորիա:Ֆրանսիացի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլային մարզիչներ
Pipistrel

**Pipistrel d.o.o Ajdovščina** (հայերեն հնչողությամբ՝ «**Պիպիստրել**»), սլովենական գերթեթև թռչող սարքեր արտադրող ընկերություն։ Հիմնադրվել է 1989 թվականին, Այդովշչինայում (հիմնադիր՝ Իվո Բոսկարոլ)։ Հետագայում ընկերությունն ընդլայնվել է, նոր արտադրամասեր են գործարկվել Այդովշչինայի օդանավակայանի մոտ, իտալական Գորիցիա քաղաքի մերձակայքում, Չինաստանում։ 2019 թվականի մարտ ամսվա դրությամբ *Pipistrel*-ն արդեն թողարկել էր 2000-ից ավելի թռչող, տարատեսակ սարքեր։

## Մրցանակներ և ռեկորդներ
* 2001 թ. - առաջին կարգի մրցանակ Իսպանիայում անցկացված ավիացիոն համաշխարհային մրցումներում, երկտեղանի օդանավերի մրցումներում հաղթաակ տանելու համար
* 2007 թ.
** 2 մրցանակ NASA-ի «*Հարյուրամյակի մարտահրավերներ*» նախագծի շրջանակներում
** անձնական օդային տրանսպորտի մրցանակ
* 2008 թ. - ընդհանուր նշանակության ավիացիայի տեխնոլոգիական մրցանակ
* 2010 թ. - *UKTI*-ի մրցանակ ինովացիայի համար
* 2011 թ. - *CAFE / NASA / Google Green Flight Challenge* մրցանակ էներգախնայող չորստեղանի օդանավի՝ էլեկտրականությամբ աշխատող Taurus G4 ինքնաթիռի համար
* «Pipistrel» ընկերության թողարկած թռչող սարքերով արդեն սահմանվել է համաշխարհային 10 ռեկորդ։

## Ծանոթագրություններ

## Արտաքին հղումներ

*
*How Pipistrel Builds Electric Airplanes, AVweb video

Կատեգորիա:Սլովենիայի օդանավաշինական ընկերություններ
Կենան Բայրիչ

**Կենան Բայրիչ** (, ), սլովենացի ֆուտբոլիստ, Բրատիսլավայի «Սլովան» ակումբի և Սլովենիայի ազգային հավաքականի պաշտպան։

## Ակումբային կարիերա
Կենան Բայրիչը ֆուտբոլ է պարապել «Ինտերբլոկ» ակումբի ակադեմիայում։ 2011 թվականին տեղափոխվել է Լյուբլյանայի «Օլիմպիա»։ Նորամուտը Սլովենիայի առաջնությունում նշել է 2012 թվականի մայիսի 17-ին՝ «Մուրայի» դեմ խաղում (3-1)։ Թիմի հետ դարձել է Սլովենիայի 2015/16 մրցաշրջանի չեմպիոն։ 2016 թվականի հուլիսին եվրոպական նորամուտն է նշել Եվրոպայի լիգայի որակավորման խաղերում սլովակյան «Տրենցինի» դեմ խաղում (երկու խաղերի արդյունքում՝ 6-6)։

2018 թվականի հունվարին Բայրիչի տրանսֆերը 600 հազար եվրոյով գնել է Բրատիսլավայի «Սլովանը»։ Այդ թիմի կազմում նա երկու անգամ դարձել է Սլովակիայի չեմպիոն և Սլովակիայի գավաթակիր, ինչպես նաև մասնակցել է Եվրոպայի լիգայի խմբային փուլին։ 2019 թվականի նոյեմբերի 7-ին, Եվրոպայի լիգայի «Վուլվերհեմփթոն Ուանդերերսի» դեմ խաղում անգլիական ակումբի հարձակվող Ռաուլ Խիմենեսը, շրջադարձ հարված կատարելիս, խաղակոշիկով հարվածել է Բայրիչի գլխին, որից հետո նա կորցրել է գիտակցությունը։ Սլովենացի ֆուտբոլիստը գիտակցության է եկել հիվանդանոցում, որտեղ նրա մոտ ախտորոշվել է ուղեղի ցնցում։

## Կարիերա ազգային հավաքականում
Բայրիչը եղել է Սլովենիայի մինչև 21 տարեկանների երիտասարդական հավաքականի խաղացող։ 2015 թվականի Վալերի Լոբանովսկու հուշամրցաշարի հաղթող է։

Սլովենիայի ազգային հավաքականի կազմում նորամուտը նշել է 2020 թվականի նոյեմբերի 11-ին Ադրբեջանի դեմ ընկերական խաղում (0-0)։

## Նվաճումներ
; «Օլիմպիա»

* Սլովենիայի չեմպիոն՝ 2015/16

; «Սլովան»

* Սլովակիայի չեմպիոն (2)՝ 2018/19, 2019/20
* Սլովակիայի առաջնության արծաթե մեդալակիր՝ 2017/18
* Սլովակիայի գավաթակիր (2)՝ 2017/18, 2019/20

## Ծանոթագրություններ

Կատեգորիա:Սլովենիայի հավաքականի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Ապրող անձինք
Կատեգորիա:Տղամարդկանց ֆուտբոլի պաշտպաններ
Կատեգորիա:Ինտերբլոկի ֆուտբոլիստներ
Մաթիլդա Մալլինգեր

**Մաթիլդա Մալլինգեր** (, (ամուսնու կողմից՝ բարոնուհի Շիմմելպֆեննիգ), ), խորվաթ օպերային երգչուհի (քնարական սոպրանո), երաժշտության ուսուցիչ։

## Կենսագրություն
Մաթիլդա Մալլինգերը ծնվել է խորվաթ հայտնի կոմպոզիտոր, երգչախմբի դիրիժոր և երաժշտության ուսուցիչ Վատրոսլավ Լիխտենեգերի ընտանիքում։ Երաժշտության և երգի իր առաջին դասերը ստացել է հորից։ Սովորել է Պրահայի կոնսերվատորիայում՝ Ջովաննի Բատիստա Գորդիջանիի մոտ, իսկ ավելի ուշ՝ Վիեննայում, Ռիչարդ Լեվիի մոտ։ Վիեննայում երգչուհին հանդիպել ու ծանոթացել է Ռիխարդ Վագների հետ, որը, լսելով Մաթիլդա Մալլինգերի երգը, նրան առաջարկել է հանդես գալ Բավարիայի օպերային թատրոնում։

1866 թվականին Մալլինգերն առաջին անգամ ելույթ է ունեցել Մյունխենում, Բավարիայի օպերայում։ Մեծ հաջողությամբ երգել է Վագների «Նյուրնբերգի մայսթերզինգերները», «Վալկիրիա», «Լոհենգրին», «Տանհեյզեր»  օպերաներում։ 1869 թվականին տեղափոխվել է Բեռլին, որտեղ դարձել է Բեռլինի օպերայի առաջատար երգչուհիներից մեկը, որի բեմում հանդես է եկել մինչև 1882 թվականը։ Հետագայուն  Մալլինգերը  մեծ հաջողությամբ  հանդես է եկել Բեռլինի, Դրեզդենի, Վեյմարի, Վիեննայի, օպերաներում, Պետերբուրգի Մարիինյան թատրոնում։

## Ընտյալ խաղացանկ
Վինչենցո Բելլինի
* Նորմա - Նորմա 
Ռիխարդ Վագներ
* Նյուրնբերգի մայսթերզինգերները - Եվա՝ Պոգների դուստրը
* Լոհենգրին - Էլզա Բրաբանտսկայա
* Վալկիրիա - Զիգլինդա
Լյուդվիգ վան Բեթհովեն
* Ֆիդելիո - Ֆլորեստանի կինը՝ Լեոնորա, որը թաքնվում է Ֆիդելիոյի անվան տակ
Վոլֆգանգ Ամադեուս Մոցարտ
* Դոն Ժուան - Դոննա Աննա, Դոն Օտտավիոյի հարսնացուն
* Ֆիգարոյի ամուսնությունը - Ռոսինա, կոմսուհի Ալմավիվա
* Կախարդական սրինգ - Գիշերային թագուհու դուստր Պամինան
Ջակոմո Մեյերբեր
* Հուգենոտներ - Վալենտինա, կոմս դե Սեն-Բրիի դուստրը
Կարլ Մարիա ֆոն Վեբեր
* Ազատ հրաձիգը - Ագաթա, անտառապահի դուստր

1890-1895 թվականներին Մալլինգերն աշխատել է որպես երգեցողության ուսուցիչ Պրահայի կոնսերվատորիայում, այնուհետև մինչ իր մահը Բեռլինի կոնսերվատորիայում։ Նա դաստիարակել է մի շարք տաղանդավոր օպերային երգիչների և երգչուհիների, մասնավորապես Քսենյա Դերժինսկայային, Լոտտա Լեմանին և այլոց։ Հաշվի առնելով նրա արժանիքները՝ կայսր Վիլհելմ Երկրորդը 1916 թվականին Մալլինգերին շնորհել է «Կամմերզենգեր» պատվավոր կոչում։

## Ծանոթագրություններ

## Աղբյուրներ
* Ludwig Eisenberg: Großes biographisches Lexikon der Deutschen Bühne im 19. Jahrhundert. List, Leipzig 1903, S. 634–635.
* Маллингер, Матильда // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Կատեգորիա:Խորվաթ օպերային սոպրանոներ
Կատեգորիա:19-րդ դարի օպերային երգչուհիներ
Կատեգորիա:Բնօրինակում անաղբյուր հոդվածներ
Կատեգորիա:Պրահայի կոնսերվատորիայի շրջանավարտներ
Կատեգորիա:Գերմանացի երաժշտական մանկավարժներ
The Notorious B.I.G.

**Քրիստոֆեր Ջորջ Լատոր Ուոլաս** (, ), առավել հայտնի **the Notorious B.I.G.** (*Նոտորիուս Բի-Այ-Ջի*), **Biggie Smalls** (*Բիգգի Սմոլս*), կամ պարզապես՝ **Biggie** (*Բիգգի*) բեմական կեղծանուններով, ամերիկացի ռեփեր, երգերի հեղինակ։

Ծնվել և մեծացել է Նյու Յորքի Բրուքլին թաղաամասում։ 1993 թվականին պայմանագիր է կնքել Շոն Քոմսի (Փաֆ Դեդդի) «Bad Boy Records» ձայնագրման լեյբլի հետ։ Սկզբնական ճանաչման է արժանացել մի շարք երաժիշտների ստեղծագործություններում ունեցած դուետների շնորհիվ։

1994 թվականին թողարկած «Ready to Die» դեբյուտային ալբոմն արժանանում է բարձր գնտահատանքի և կոմերցիոն հաջողության։ Ալբոմում տեղ գտած առավել հայտնի հիթային կատարումներից էին *«Juicy»* և *«Big Poppa»* ստեղծագործությունները։ Ալբոմի շնորհիվ Բիգգին դարձավ արևելյան ափի հիփ հոփի կենտրոնական գործիչներից մեկը, բարձրացրեց նյույորքյան հիփ հոփի նշմարվելիությունը մի ժամանակահատվածում, երբ առավել գերիշխող դիրքում էր արևմտյան ափը։ Հաջորդ տարի Ուոլասն իր հովանավորյալ «Junior M.A.F.I.A.» համույթին նույնպես տարավ կոմերցիոն հաջողության ուղղով։

1996 թվականին, թվով երկրորդ ալբոմը ձայնագրելու ընթացքում, Ուոլասն առավել խճճվեց Արևելք-Արևմուտք սրվող հակամարտության մեջ։ 1996 թվականի սեպտեմբերին, երբ Լաս Վեգասում սպանվեց Թուփաք Շակուրը, լուրեր էին շրջանառվում, որ ռեփերի մահվան հետ առնչություն ունեին Ուոլասը և «Bad Boy»-ի շրջանակը։ 1997 թվականի մարտի 9-ին, Լոս Անջելես այցելելիս, Ուոլասը սպանվեց մեքենայից արձակված կրակոցների հետևանքով։ Ուոլասի մարդասպանը մինչ օրս անհայտ է։

Սպանությունից երկու շաբաթ անց թողարկվեց «Life After Death» ալբոմը և գրավեց առաջին հորիզոնականը «Billboard 200»-ում, ինչպես նաև Միացյալ նահանգներում ստացավ ադամանդե հավաստագրում։ Հետագայում թողարկվել են ևս երկու հետմահու ալբոմներ։

Ուոլասի ալբոմներն ԱՄՆ-ում ընդհանուր առմամբ գրանցել են 28 միլիոն օրինակի վաճառք։ «Rolling Stone» հանդեսը Ուոլասին անվանել է «երբևէ ապրած մեծագույն ռեփեր»  (*greatest rapper that ever lived*)։

2020 թվականին դարձել է Ռոքնռոլի փառքի սրահի անդամ։

## Ծանոթագրություններ

## Արտաքին հղումներ
* Էջը IMDb.com կայքում
* Էջը famousbirthdays.com կայքում

Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Կատեգորիա:Բրուքլինում ծնվածներ
Կատեգորիա:Լոս Անջելես քաղաքում մահացածներ
Կատեգորիա:Հրաձգային զենքից մահացածներ
Կատեգորիա:Սպանված ամերիկացի երաժիշտներ
Քունը և նրա խորթ եղբայր Մահը

**«Քունը և նրա խորթ եղբայր Մահը»** (), անգլիացի նկարիչ Ջոն Ուիլյամ Ուոթերհաուսի նկարը՝ ստեղծված 1874 թվականին։ Նկարում պատկերված են հին հունական դիցաբանությունից երկվորյակ եղբայրներ Հիպնոս և Թանատոս աստվածները։ Սա եղել է Ուոթերհաուսի առաջին կտավը, որը ցուցադրվել է Գեղարվեստի թագավորական ակադեմիայում։ Ստեղծվել է այն բանից հետո, երբ նկարչի կրտսեր եղբայրը մահացել է տուբերկուլոզից։

Նկարը գտնվում է մասնավոր հավաքածուում։

## Նկարագրություն
«Քունը և նրա խորթ եղբայր Մահը» նկարը վերաբերում է քնի և երազատեսության աստված Հիպնոսին ու մահվան աստված Թանատոսին, որոնք հունական դիցաբանության մեջ (ի տարբերություն կտավին դրած նկարչի անվանը) երկվորյակ եղբայրներ էին, գիշերվա աստվածուհի Նիքսի և հավերժական խավարի աստված Էրեբոսի զավակները։

Երկու պատանիները՝ Քունը (Հիպնոս) և Մահը (Թանատոս), նկարում պատկերված են միանման դիրքերով անկողնում պառկած, սակայն առաջին պլանում գտնվող կերպարը, որը մարմնավորում է Քունը, լույսով է պատված, իսկ Մահվանը կերպավորող եղբայրը թաղված է խավարի մեջ։ Քունը գրկել է կակաչներ՝ երազների և հեքիաթային երազատեսության խորհրդանիշը։ Դիտողի հայացքին զուգընթաց՝ առաջին պլանից դեպի հետինը, այն ասես շարժվում է կյանքից դեպի մահ։

## Տես նաև
* Պրեռաֆայելիտներ

## Ծանոթագրություններ

Կատեգորիա:1874 նկարներ
Կատեգորիա:Մահվան մշակութային ասպեկտներ
Կատեգորիա:Մասնավոր հավաքածուներում գտնվող նկարներ
Կատեգորիա:Նկարներ մահվան մասին
Կատեգորիա:Ջոն Ուիլյամ Ուոթերհաուսի նկարներ
Դեֆլյացիա

Տնտեսագիտության մեջ **դեֆլյացիան** կամ **գնանկումը** հիմնական ապրանքների և ծառայությունների գնային մակարդակի նվազումն է։ Դեֆլացիա գրանցվում է, երբ ինֆլյացիայի մակարդակը ցածր է 0%-ից (բացասական ինֆլացիոն մակարդակ)։ Ինֆլացիան ցույց է տալիս արժույթի կայունությունը ժամանակի ընթացքում, դեֆլացիայի դեպքում արժույթն ուժեղանում է։ Սա նշանակում է, որ նույն ծավալի արժույթով կարելի է գնել ավելի շատ ապրանքներ և ծառայություններ։ Դեֆլացիան տարբերվում է դիսինֆլացիայից նրանով, որ դիսինֆլացիայի դեպքում ինֆլացիայի մակարդակը նվազում է, սակայն կարող մնալ դրական։

Տնտեսագետները հիմնականում համարում են, որ անսպասելի դեֆլավիոն շոկը խնդիր է ժամանակակից տնտեսությունների համար, քանի որ մեծանում է իրական պարտքի արժեքը, հատկապես երբ դեֆլացիան անսպասելի է։ Դեֆլացիան նաև կարող է բերել ճգնաժամի և դեֆլացիոն սպիրալի։

Դեֆլացիան հաճախ պատահում է, երբ առաջարկը մեծ է ցածր պահանջարկի պայմաններում, կամ երբ փողի առաջարկը նվազում է, կամ տեղի է ունենում կապիտալի արտահոսք։ Այն կարող է լինել նաև չափազանց մեծ մրցակցության և չափազանց փոքր շուկայական կոնցենտրացիայի պայմաններում։

## Պատճառներ և տեսակներ
IS–LM մոդելով դեֆլացիայի պատճառ է ապրանքների և ծառայությունների առաջարկի և պահանջարկի կորերի նվազումը։ Այն նաև կարող է լինել առաջարկի աճով և պահանջարկի նվազմամբ, կամ երկուսի նվազմամբ։

Երբ գները նվազում են, սպառողները սպասում են, որպեսզի գները ավելի ընկնեն, ինչն իր հերթին նվազեցնում է տնտեսական ակտիվությունը։ Երբ գնումները նվազում են, արտադրությունը նույնպես նվազում է, որը բերում է ներդրումների կրճատման, որը բերում է պահանջարկի ավելի նվազման։ Սա դեֆլացիոն սպիրալն է։ Սրա վերականգնման ճանապարհը տնտեսական սպասումների վերականգնումն է։ Կառավարություն կարող է մեծացնել արտադրողականությունը՝ մեծացնելով ծախսումները, կամ կենտրոնական բանկի միջոցով մեծացնել փողի առաջարկը։

Դեֆլյացիան նաև կապում են ռիսկի չընդունման հետ, երբ ներդրողները կամ սպառողները սկսում են խնայել դրամը, քանի որ դրա արժեքը անընդհատ բարձրանում է։ Սա կարող է բերել իրացվելության ճեղքվածքի կամ կարող է բերել աշխատուժի և արտադրանքի կրճատման։ Հիմնականում կենտրոնական բանկերը մեծ ազդեցություն չեն կարողանում ունենալ գործընթացի վրա, անգամ վերաֆինանսավորման տոկոսադրույքը զրո սահմանելիս այն ավելի քիչ արդյունավետ է քան բարձր տոկոսադրույքները։ Ոչ շուկայական տնտեսություններում զրո տոկոսադրույը նշանակում է, որ պետական պարտատոմսերը տոկոսային եկամուտ չեն ապահովում, անգամ ավելի կարճաժամկետ պարտատոմսերը բացասական արդյունք են ունենում։ Շուկայական տնտեսությունում այն բերում է քերի առևտրին և տեղի է ունենում արժույթի դեվալվացիա։ Դեվալվացված արժույթը բերում է ներմուծվող ապրանքների թանկացմանը, իսկ արդահանումը նվազում է։

## Ծանոթագրություններ

Կատեգորիա:Գնաճ
Funkytown

**«Funkytown»**, երգ, որը ձայնագրվել է ամերիկյան Lipps Inc. խմբի կողմից 1979 թվականին նրանց դեբյուտային *[[Mouth to Mouth]]* ստուդիական ալբոմի համար։ Հեղինակ և պրոդյուսեր է դարձել Սթիվեն Գրինբերգը։ Երգը խմբի գլխավոր հիթն է, այն գլխավորել է միջազգային հիթ-շքերթները և վաճառվել է ավելի քան ութ միլիոն օրինակով։

Լիրիկան, որը կատարում է Սինթիա Ջոնսոնը, ներկայացնում է Ֆանկիթաուն անունով երևակայական քաղաքը, որտեղ նա կցանկանար լինել, որը նրան էներգիա է հաղորդում մշտական շարժման և պարի համար։

Այս երգը համարվում է դասական դիսկո երաժշտության օրինակ։ Այն կատարել են տարբեր երաժիշտներ (օրինակ ՝ Pseudo Echo խմբի կատարմամբ այն նույնպես հիթ է դարձել), օգտագործվել է ֆիլմերում, տեսախաղերում կամ գովազդային հոլովակներում որպես սաունդթրեք։

2009 թվականին VH1 հեռուստաալիքը Lipps Inc.-ն իր այս երգով ընդգրկել է «1980-ականների մեկ հիթի 100 մեծագույն կատարողների» ցուցակի 36-րդ հորիզոնականում է։ 2018 թվականին Time Out հրատարակությունը երգն ընդգրկել է «Երեկույթների համար լավագույն 100 երգերի» ցանկի 44-րդ հորիզոնականում, իսկ ThoughtCo-ն՝ «Բոլոր ժամանակների լավագույն 25 պարային փոփ-երգերի» ցանկի 7-րդ հորիզոնականում։

## Հիթ-շքերթներ և հավաստագրեր

### Շաբաթական հիթ-շքերթներ

### Տարեկան հիթ-շքերթներ

### Բոլոր ժամանակների հիթ-շքերթներ

## Հավաստագրեր և վաճառք

## Քավեր տարբերակներ
* 1980 թվականին իսպանական Parchís խումբը երգել է իսպաներեն տարբերակը (պահպանելով «Funkytown» անվանումը)։
* 1986 թվականին ավստրալիական Pseudo Echo խումբը ռեպրիզ է կատարել ռոք ոճով՝ կիթառային սոլոյով։ Տարբերակը հաջող է եղել՝ 7 շաբաթ գլխավորելով Ավստրալիայի հիթ-շքերթը և դառնալով խմբի գլխավոր հաջողությունը։
* 2007 թվականին երգը կատարել են Էլվինը և բուրունդուկները համանուն ֆիլմում։ Այս տարբերակը հայտնի է դարձել և կրկին օգտագործվել է Ubisoft-ի կողմից Rayman Raving Rabbids 2 խաղում։
* 2007 թվականին ֆրանսիացի երգչուհի Լորին օգտագործել է «Funkytown»-ի գործիքային մասը և «Je vais vite» երգի բառերը՝ իր «Je vais funky» երգի ստեղծման համար։
* 2009 թվականին շվեդական Alcazar խումբը երգի քավեր-տարբերակն է թողարկել Disco Defenders ալբոմի համար։

## Pseudo Echo տարբերակ

### Երգացանկ
**7" single** (EMI 1883)
#"Funkytown" – 3:40
#"Lies Are Nothing" – 3:58

**12" / Maxi** (ED 237) / (RCA 5217-7)
*Side A: "Funky Town" (Dance Mix) – 6:32
*Side B: "Funkytown" – 3:40
*Side B: "Lies Are Nothing" – 3:58

### Հիթ-շքերթ
#### Շաբաթական հիթ-շքերթներ

#### Տարեկան հիթ-շքերթներ

### Հավաստագրեր

## Ծանոթագրություններ
Յուրե Բալկովեց

**Յուրե Բալկովեց** (*,* ), սլովենացի ֆուտբոլիստ, թուրքական «Ֆաթիհ Կարագյումրյուք» ակումբի և Սլովենիայի ազգային հավաքականի պաշտպան։

## Ակումբային կարիերա
Բալկովեցը «Բելա Կրայինա» ակումբի սան է։ 2011 թվականի մարտի 13-ին «Դոբայի» դեմ խաղում նա իր նորամուտն է նշել Սլովենիայի առաջնության երկրորդ դիվիզիոնում։ Նույն թվականի ամռանը նա տեղափոխվել է «Դոմժալե»։ Օգոստոսի 20-ին «Գորիցայի» դեմ խաղում նշել է նորամուտը Սլովենիայի առաջնությունում։ 2012 թվականի մայիսի 17-ին «Նաֆտա 1903»-ի դեմ խաղում Յուրեն խփել է իր առաջին գոլը «Դոմժալեի» կազմում։ 2014 թվականի սկզբին Բալկովեցը խաղային պրակտիկա ստանալու համար վարձավճարով տեղափոխվել է «Կրկա» ակումբ։ Ապրիլի 16-ին «Տրիգլավի» դեմ խաղում նա իր նորամուտն է նշել նոր թիմում։

2014 թվականի ամռանը Բալկովեցը վարձավճարով տեղափոխվել է «Ռադոմլիե» ակումբ։ Հուլիսի 20-ին, «Կոպերի» դեմ խաղում նա իր նորամուտն է նշել նոր ակումբում։ 2015 թվականի ամռանը Յուրեն վերադարձել է «Դոմժալե» և 2017 թվականին ակումբին օգնել է նվաճել Սլովենիայի գավաթը։

2018 թվականի սկզբին Բալկովեցը տեղափոխվել է իտալական «Բարի»։ Մարտի 13-ին «Սպեցիայի» դեմ խաղում նա իր նորամուտն է նշել Իտալիայի Բ Սերիայում։ Ապրիլի 27-ին «Վիրտուս Էնտելայի» դեմ խաղում Յուրեն խփել է իր առաջին գոլը «Բարիի» կազմում։ Նույն տարվա ամռանը Բալկովեցը պայմանագիր է կնքել «Հելլաս Վերոնայի» հետ։ Սեպտեմբերի 1-ին «Կոզենցայի» դեմ խաղում նա իր նորամուտն է նշել նոր թիմում։ 2019 թվականի ամռանը Բալկովեցը վարձակալվել է «Էմպոլիի» կողմից։ Օգոստոսի 25-ին «Յուվե Ստաբիայի» դեմ խաղում նա իր նորամուտն է նշել նոր թիմում։ Դեկտեմբերի 7-ին «Ասկոլիի» դեմ խաղում Յուրեն խփել է իր առաջին գոլը «Էմպոլիի» կազմում։

2020 թվականի սեպտեմբերի 14-ին ազատ գործակալի կարգավիճակով տեղափոխվել է թուրքական «Ֆաթիհ Կարագյումրյուք» ակումբ, որտեղ էլ այժմ խաղում է։ Պայմանագիրը նախատեսված է մինչև 2022 թվականի հունիսի 30-ը։ Թիմի կազմում նորամուտը նշել է սեպտեմբերի 25-ին «Բաշաքշեհիրի» դեմ խաղում։ «Ֆաթիհ Կարագյումրյուքի» մարզաշապիկով առաջին գոլը խփել է 2021 թվականի հունվարի 3-ին «Տրաբզոնսփորի» դեմ խաղում։

## Միջազգային կարիերա
2017 թվականի հունվարի 13-ին Ֆինլանդիայի ազգային հավաքականի դեմ ընկերական խաղում Բալկովեցն իր նորամուտն է նշել Սլովենիայի հավաքականի կազմում։

## Նվաճումներ
**«Դոմժալե»**

* Սլովենիայի գավաթակիր՝ 2016/2017

## Ծանոթագրություններ

Կատեգորիա:Ապրող անձինք
Կատեգորիա:Բարիի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Ալանյասպորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
How You Remind Me

«**How You Remind Me**», Nickelback խմբի սինգլը 2001 թվականի «Silver Side Up» ալբոմից։ How You Remind Me-ը ռոք ոճի վերջին ստեղծագործությունն էր, որը Billboard Hot 100 հիթ-շքերթում դարձել է #1: Ընդամենը վեց տարի անց առաջին տեղ բարձրացել է Maroon 5-ի  «Makes Me Wonder» ռոք-հիթը։ Խմբի վոկալիստ Չեդ Քրյուգերն այս երգը գրել է իր ընկերուհու՝ Ջոդիի մասին։ How You Remind Me-ը համարվում է Nickelback-ի ամբողջ ստեղծագործության «այցեքարտը»։

«How You Remind Me»-ն XXI դարի առաջին տասնամյակի ընթացքում ամերիկյան ռադիոյում ամենաշատ հաղորդված երգն է դարձել (1.2 մլն անգամ 2001 թվականին թողարկվելուց հետո) և չորրորդ տեղն է զբաղեցրել Billboard հիթ-շքերթի տասնամյակի երգերի ցանկում։

## Մրցանակներ
Երգն ներկայացվել է «Գրեմմի» մրցանակի չորս անվանակարգերում, նույնքան էլ Billboard Awards-ում և Juno awards-ում։

VH1-ը կոմպոզիցիան ընդգրկել է բոլոր ժամանակների ռոք բալլադների հիթ-շքերթի 16-րդ հորիզոնականում։

Երգը զբաղեցրել է 36-րդ տեղը  հիթ-շքերթում *Billboard’s All Time Top 100*-ում։

«How You Remind Me» դարձել է 75-րդը Մեծ Բրիտանիայում տասնամյակի ամենաշատ վաճառված 100 լավագույն սինգլների ցանկում։

## Տեսահոլովակ
«How You Remind Me»  տեսահոլովակում Nickelback-ը  ելույթ է ունենում փոքր, հիմնականում կանանց լսարանի առջև։ Ի սկզբանե Չեդ Քրյուգերը ցանկացել է նկարահանել այն ավելի մեծ համերգի ժամանակ, սակայն հետագայում գոհ է մնացել արդյունքից։

Տեսահոլովակում Չեդ Քրյուգերը մարմնավորում է մի մարդու, որը ոչ այնքան վաղուց բաժանվել է իր սիրելիից (որին մարմնավորել է մոդել Էննի Հենլին)։ Հերոսի հիշողությունները հետապնդում են նրա մասին, նա տեսնում է իր նախկին ընկերուհուն ամենուր, ուր էլ որ նա գալիս է, բայց դա տեսիլք է։ Ի վերջո, նա իրականում գալիս է նրա մոտ և ներողություն է խնդրում, բայց նա գիտակցում է, որ դա իրականում այն չէ, ինչ ինքը ցանկանում է, և վանում է նրան։ Տեսահոլովակի վերջում հերոսը կրկին մնում է մենակ, իր ցավի ու իր սիրո հիշողությունների հետ, ինչպես տեսահոլովակի սկզբում։

## Track listings

**US maxi-single**
# "How You Remind Me"
# "Leader of Men" (acoustic)

**UK enhanced CD single**
# "How You Remind Me" — 3:43
# "How You Remind Me" (acoustic) — 3:28
# "Learn the Hard Way" — 2:54
# "How You Remind Me" (video)

**European CD single**
# "How You Remind Me" (album version) — 3:43
# "How You Remind Me" (Gold Mix) — 3:43

**European enhanced maxi-single**
# "How You Remind Me" (Gold Mix) — 3:43
# "How You Remind Me" (album version) — 3:43
# "How You Remind Me" (acoustic version) — 3:28
# "How You Remind Me" (video)

**Australian CD single**
# "How You Remind Me"
# "How You Remind Me" (acoustic)
# "Little Friend"

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրեր

## Ծանոթագրություններ
Կարմիր բյուրեղ

180px|thumb|Կարմիր բյուրեղ
**Կարմիր բյուրեղ,** Կարմիր խաչի և կարմիր մահիկի միջազգային շարժման երեք տարբերանշաններից մեկը։

## Նկարագրություն
Միջազգային շարժումն ուներ երկու ընդհանուր խորհրդանշան` Կարմիր խաչը և կարմիր մահիկը։ Իսրայելի ազգային համայնքը հրաժարվել է օգտագործել այս խորհրդանիշները՝ դրանք համարելով կրոնական, և օգտագործել է Դավթի կարմիր վահանը։ Ուստի, որպես կրոնի և պետական պատկանելության հետ կապված չեզոք խորհրդանիշ՝  որոշվել է սպիտակ ֆոնի վրա ներառել ևս մեկ նշան՝ Կարմիր բյուրեղը։ Այս խորհրդանիշը հավասարապես օգտագործվում է կարմիր խաչի և կարմիր մահիկի հետ։

Այս խորհրդանիշի ընդունումը Իսրայելին թույլ տվեց մտնել Կարմիր խաչի և կարմիր մահիկի միջազգային շարժում, իսկ Իսրայելից ժամանած մասնագետներն այժմ կարող են բժշկական և հումանիտար օգնություն ցուցաբերել ամբողջ աշխարհին՝ խաղաղության ձգտման համար։

Կարմիր խաչի և կարմիր մահիկի շարժումը ներառում է 186 ազգային հասարակություն, Կարմիր խաչի և Կարմիր մահիկի միջազգային կոմիտեները։ Կարմիր խաչի և կարմիր մահիկի 29-րդ միջազգային համաժողովում, որը տեղի է ունեցել 2006 թվականին, լրացուցիչ խորհրդանշանն ընդունվել է ձայների երկու երրորդի մեծամասնությամբ։

## Պատկերասրահ

Պատկեր:Flag of the Red Cross.svg|Կարմիր խաչ
Պատկեր:Flag of the Red Crescent.svg|Կարմիր մահիկ
Պատկեր:Red Lion with Sun.svg|Կարմիր Առյուծի և Արևի
Պատկեր:Magen David Adom.svg|Դավթի կարմիր վահան


## Տես նաև
* Կյանքի աստղ

## Ծանոթագրություններ

## Արտաքին հղում
* Բի-Բի-Սի
* Կարմիր խաչի միջազգային կոմիտեի կայքը

Կատեգորիա:Խորհրդանիշներ
Կատեգորիա:Կարմիր խաչ
Կատեգորիա:Միջազգային իրավունք
Կատեգորիա:Միջազգային մարդասիրական իրավունք
Ջուզեպպե Բարետի

**Ջուզեպպե Մարկո Անտոնիո Բարետի** (, ), իտալացի բանաստեղծ, հրապարակախոս և գրական քննադատ։

## Կենսագրություն
Ջուզեպպե Բարետին ծնվել է 1719 թվականի ապրիլի 24-ին Իտալիայի Թուրին քաղաքում։
[thumb|ձախ|165px|Բարետիի դիմանկարը, որը պատկանում է [Ջոշուա Ռեյնոլդսի վրձնին (1773 թվական)]]
Ինքնակամ հայրական օջախը լքելուց հետո 16-ամյա պատանին ընդունվել է Գվաստալայում գտնվող առևտրի տուն որպես գրագիր։

1740 թվականին տեղափոխվել է Վենետիկ, որտեղ ծանոթացել է Գոցիի և այլ գրողների հետ։

1745-1751 թվականների ընթացքում Ջուզեպպե Բարետին ապրել է Թուրինում և Վենետիկում, այնուհետև մեկնել է Լոնդոն, որտեղ իտալերենի դասեր է դասավանդել։

Մեծ Բրիտանիայի մայրաքաղաքում 9 տարի ապրելուց հետո Բարետին վերադարձել է Իտալիա և 1762 թվականին Միլանում լույս է ընծայել «*Lettere famigliari*» գիրքը, որը հանգեցրել է հեղինակի հետապնդմանը, որի պատճառով նա ստիպված է եղել հեռանալ Վենետիկ։

Մեկ տարի անց Վենետիկում նա հրատարակել է իր ստեղծագործության երկրորդ հատորը և հիմնադրել է «*Frusta letteraria*» քննադատական-գրական ամսագիրը, որը լույս է տեսել 1763-1765 թվականների ընթացքում և այդ ժամանակվանից ի վեր բազմաթիվ նոր հրատարակություններ։

Հետագայում Բարետին կրկին բնակություն է հաստատել Լոնդոնում, որտեղ նրան նշանակել են Լոնդոնի գեղարվեստի թագավորական ակադեմիայի քարտուղար։

Ջուզեպպե Բարետին վախճանվել է 1789 թվականի մայիսի 5-ին։

Նրա «*Opere italiane*»-ի ամբողջական հավաքածուն լույս է տեսել Միլանում։

Ինչպես նկատել են պատմաբանները, առասպելն այն մասին, որ Գալիլեո Գալիլեյը ասել է «Այնուամենայնիվ այն պտտվում է» արտահայտությունը ստեղծվել և շրջանառության մեջ է դրվել 1757 թվականին հենց Ջուզեպպե Բարետիի կողմից (այսինքն Գալիլեյի հրաժարումից ավելի քան հարյուր տարի անց) և լայնորեն հայտնի է դարձել 1761 թվականին Բարետիի գիրքը ֆրանսերեն թարգմանելուց հետո։

## Ծանոթագրություն

Կատեգորիա:18-րդ դարի բրիտանացի գրողներ
Կատեգորիա:18-րդ դարի գիտնականներ
Կատեգորիա:18-րդ դարի գրողներ
Կատեգորիա:Բանաստեղծներ այբբենական կարգով
Կատեգորիա:Գրողներ այբբենական կարգով
Կատեգորիա:Իտալացի բանաստեղծներ
Կատեգորիա:Իտալացի բառարանագիրներ
Կատեգորիա:Իտալացի գրողներ
Կատեգորիա:Իտալացի դրամատուրգներ
Կատեգորիա:Իտալացի թարգմանիչներ
Կատեգորիա:Իտալացի լեզվաբաններ
Կատեգորիա:Ֆրանսալեզու գրողներ
Պրիշվինի թղթե աչքերը

**«Պրիշվինի թղթե աչքերը»** (), 1989 թվականի խորհրդային ֆիլմ։ Ֆիլմը նվիրված է վերակառուցման տարիներին հայտնի Ստալինի անձի պաշտամունքի թեմային։

## Սյուժե
Սյուժեն կառուցված է «ֆիլմ ֆիլմում» սխեմայով։ Հեռուստառեժիսոր Պավել Պրիշվինը (Ալեքսանդր Ռոմանցով) ստալինիզմի մասին ֆիլմում պետական անվտանգության կապիտանի դեր է կատարում, որի գործողությունը տեղի է ունենում 1949 թվականին։ Ինքը՝ Պրիշվինը, ծրագրել է հեռուստահաղորդում նկարահանել 1949 թվականին աշխատող մի խումբ հեռուստատեսության աշխատողների մասին։ Նա ուսումնասիրում է արխիվային նյութերը, զրուցում խմբի կենդանի անդամների հետ՝ փորձելով վերականգնել 40-ամյա վաղեմության իրադարձությունները։ Նրա ուշադրությունը գրավում է դերասաններից մեկի խորհրդավոր մահվան պատմությունը։ Պրիշվինը հետաքննություն է անցկացնում՝ ենթադրելով, որ այստեղ ներգրավված է ՄԳԲ-ն։ Բայց ամեն ինչ շատ ավելի պրոզայիկ էր։ Պարզապես դերասանի գործընկերը՝ խանդելով կնոջը նրա նկատմամբ, հարբած ժամանակ նրա վերարկուի թևերի մեջ փայտ է դնում, որի արդյունքում նա ընկնում է և սառչում սառնամանիքից։

Ֆիլմի անսովոր անվանումը, այդ տարօրինակ «թղթային աչքերը» կապված են հաջորդ պատմության հետ։ Հեռուստատեսության հաղորդավարները, կարդալով նորություններ, ստիպված էին ժամանակ առ ժամանակ խոնարհել աչքերը՝ հետևելով տեքստին։ Եվ ահա ստուդիա է գալիս մի նամակ, որտեղ առաջարկվում է նրանց կոպերի վրա թղթե աչքեր փակցնել, որպեսզի նույնիսկ այն ժամանակ, երբ նրանք կարդան, թվա, թե նրանք նայում են հեռուստադիտողներին։ Մյուս կողմից, որոշ քննադատներ տեսնում են «թղթե աչքերով», որը խորհրդանշում է կուրությունը։

## Դերերում
* Ալեքսանդր Ռոմանցով – *Պավել Պրիշվին
* [[Պավել Ռուդակով]] – *Լև Շուտով
* Իրինա Ցիվինա – *Ալիսա Ալեևան երիտասարդության տարիներին
* [[Եվգենի Բարկով]] – *Լեոնիդ Բերկուտով
* Ալլա Շելեստ – *Ալիսա Ալեևա
* Օլեգ Կովալով – *Խրուստալյով
* Սերգեյ Լավրենտև – *[[Սերգեյ Էյզենշտեյն]]
* Յուրի Ցապնիկ – *Լյովա Շուտովը երիտասարդության տարիներին
* Յուրի Կուզնեցով – *դերասան
* Վլադիմիր Դյատլով
* Անատոլի Վեկշին – *Սան Սանիչ Շախմատով

## Նկարահանող խումբ
* Սցենարի հեղինակ՝ Վալերի Օգորոդնիկով
* Ռեժիսոր՝ Վալերի Օգորոդնիկով
* Օպերատոր՝ Վալերի Միրոնով
* Բեմադրող նկարիչ՝ Վիկտոր Իվանով
* Ձայնային օպերատոր՝ Ալիակպեր Հասանզադե

## Ծանոթագրություններ

## Արտաքին հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1989 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Ես ծնունդով մանկությունից եմ

**«Ես ծնունդով մանկությունից եմ»** (), խորհրդային գեղարվեստական ֆիլմ, որը նկարահանել է ռեժիսոր Վիկտոր Տուրովը Գենադի Շպալիկովի սցենարով «Բելառուսֆիլմ» կինոստուդիայում։ Պրեմիերան տեղի է ունեցել 1966 թվականի դեկտեմբերի 27-ին։

Ե՛վ ռեժիսորը, և՛ սցենարի հեղինակը, և՛ օպերատորը ֆիլմի նկարահանման ժամանակ երեսուն տարեկանից փոքր են եղել

## Սյուժե
Իգորը և Ժենկան մերձռազմաճակատային քաղաքում ապրող տղաներ են, որոնք սպասում են իրենց հարազատներին, որոնք պայքարում են հայրենիքի ազատագրման համար և հույս ունեն, որ պատերազմը շուտով կավարտվի։

## Դերերում

## Նկարահանող խումբ

## Ֆիլմի երգեր
Երգերի երաժշտության և տեքստերի հեղինակը Վլադիմիր Վիսոցկին է (երկուսը հնչում են հեղինակի կատարմամբ, մյուսները՝ Մարկ Բեռնեսի կատարմամբ)։

Ֆիլմի սկզբում երեխաները երգում են Բլանտերի երգը Իսակովսկու «Թշնամիներն այրել են հարազատ խրճիթը» բանաստեղծության հիման վրա, որը գրվել է պատերազմից հետո։

## Մրցանակներ
Մերձբալթյան, Բելառուսի և Մոլդովայի հանրապետությունների կինոփառատոն 1967 թվականին․
* Լավագույն ռեժիսորական աշխատանքի մրցանակ - Վ. Տուրով
* Կնոջ լավագույն դերակատարման մրցանակ - Ն. Ուրգանտ։

Բելառուս քննադատների կողմից անցկացված հարցման արդյունքներով՝ ֆիլմը լավագույնն է ճանաչվել բելառուսական կինոյի պատմության մեջ ստեղծված ֆիլմերի թվում։

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային սև-սպիտակ ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին